stanford-oval/wikipedia huggingface dataset:
Dominik Graňák
Ura > Seuraura

Graňák on HK Dukla Trenčínin kasvatti. Hän siirtyi juniorina HC Slavia Prahaan, jossa pelasi vuodet 2001–2007.
Ura > Maajoukkueura

Graňák on edustanut Slovakiaa MM-kilpailuissa yhdeksän kertaa peräkkäin vuosina 2004–2012. Vuoden 2009 turnauksessa hän oli Slovakian tehokkain puolustaja tehoilla 1+1=2 Andrej Sekeran kanssa.
Dominik Kanaet

| Dominik Kanaet |
| --- | --- |

Henkilötiedot
Syntynyt: 6. toukokuuta 1991 (ikä 33) Zagreb, Kroatian ST, Jugoslavia
Kansalaisuus:   Kroatia
Jääkiekkoilija
Pelipaikka:  oikea laitahyökkääjä
Maila:  vasen
Pituus:  181 cm
Paino:  86 kg
Seura
Seura:  MHK Dubnica
Sarja:  2. hokejová liga SR
Pelinumero:  21
Pelaajaura
Pääsarjaura:  2010–
Aik. seurat:  Medveščak Zagreb (EBEL) Team Zagreb (Slohokej) KHL Mladost Zagreb (Slohokej) HC 07 Detva (Slovakia I) Herlev Eagles (Tanska)
Dominik Kanaet (s. 6. toukokuuta 1991 Zagreb, Kroatian ST, Jugoslavian sosialistinen liittotasavalta) on kroatialainen jääkiekkoilija, joka pelaa Slovakian kolmanneksi korkeimmalla sarjatasolla 2. hokejová liga SR:n MHK Dubnicassa. Hän on pelipaikaltaan oikea laitahyökkääjä.
Ura > Seuraura

Kanaet on KHL Mladost Zagrebin kasvatti. Hän siirtyi jo juniori-ikäisenä Slovakiaan, jossa Kanaet edusti U18-junioriksi asti MHK Dubnicaa ja sen jälkeen MHC Martinia. Hän oli kaudella 2008–2009 Martinin U18-joukkueen paras pistemies tehoilla 24+32=56.
Helmikuussa 2010 Kanaet palasi MHC Martinin U20-junioreista kotimaahansa ja siirtyi Itävallan pääsarjassa Erste Bank Eishockey Ligassa pelanneeseen Medveščak Zagrebiin. Hän teki siellä neljässä runkosarjaottelussa kaksi maalia sekä pelasi 11 playoff-ottelua ilman tehopisteitä. Kanaet edusti myös Zagrebin Slohokej Ligassa pelannutta kakkosjoukkuetta yhden runkosarja- ja playoff-ottelun verran. Toukokuussa 2010 hän teki vuoden mittaisen jatkosopimuksen Medveščak Zagrebin kanssa.
Kausi 2010–2011 oli Kanaetille varsinainen tulokaskausi Erste Bank Eishockey Ligassa ja se toi hänelle 53 runkosarjaottelussa tehot 4+3=7 sekä viidessä playoff-ottelussa yhden syöttöpisteen. Pelejä Kanaetille kertyi myös Medveščakin kakkosjoukkueesta sekä hänen kasvattajaseurastaan KHL Mladostista, joka pelasi Slohokej Ligaa. Kaudella 2012–2013 Kanaet jatkoi uraansa Slovakian toiseksi korkeimmalla sarjatasolla 1. hokejová liga SR:n HC 07 Detvassa. Kaudeksi 2013–2014 hän siirtyi vuoden mittaisella sopimuksella Tanskan Metal Ligaenin Herlev Eaglesiin. Kaudeksi 2014–2015 Kanaet palasi taas Detvaan. Hän voitti kauden päätteeksi 1. Ligan mestaruuden. Kesken kauden 2016–2017 Kanaet palasi Detvasta sarjatasoa alemmas 2. hokejová liga SR:ään hänen junioriuraltaan tuttuun MHK Dubnicaan. Kanaet oli joukkueen toiseksi paras maalintekijä 14 osumallaan.
Ura > Maajoukkueura

Kanaet edusti Kroatiaa I-divisioonan MM-turnauksessa vuosina 2009, 2010, 2014, 2015 ja 2017, joista vuoden 2014 turnaus päättyi IB-divisioonan hopeaan. Vuoden 2017 turnauksessa hän voitti joukkueensa sisäisen tehotilaston lukemalla +2. Kanaet pelasi myös II-divisioonan turnauksessa vuonna 2011 sekä IIA-divisioonan turnauksessa vuosina 2012 ja 2013. Vuoden 2011 turnaus päättyi B-lohkon hopeaan, vuoden 2012 turnaus IIA-divisioonan pronssiin ja vuoden 2013 turnaus IIA-divisioonan kultaan sekä sarjanousuun seuraavaksi vuodeksi IB-divisioonaan. Kanaet pelasi myös sekä Vancouverin olympiakisojen 2010, Sotšin olympiakisojen 2014 että Pyeonchangin olympiakisojen 2018 karsinnoissa, joista viimeisimmässä turnauksessa hän jakoi Kroatian sisäisen pistepörssin voiton Marko Šakićin kanssa tehoilla 1+1=2.
Vuosina 2008 ja 2009 Kanaet pelasi alle 20-vuotiaiden II-divisioonan MM-kilpailuissa ja vuosina 2010 ja 2011 I-divisioonan MM-kilpailuissa. Hän voitti vuoden 2009 turnauksen +/--tilaston lukemalla +15. Kanaet oli tehoilla 5+8=13 Kroatian B-lohkon kultaa voittaneen joukkueen paras pistemies ja hänet valittiin turnauksen parhaaksi hyökkääjäksi. Vuonna 2008 Kanaet voitti B-lohkon pronssia.
Kanaet pelasi myös alle 18-vuotiaiden II-divisioonan MM-kilpailuissa vuosina 2007, 2008 ja 2009. Hän voitti noista kahtena ensimmäisenä vuonna lohkopronssia. Kanaet valittiin vuoden 2008 turnauksen arvokkaimmaksi pelaajaksi.
Duca degli Abruzzi -luokka

| Duca degli Abruzzi -luokka |
| --- | --- |
 Piirros suojasta ja aseistuksesta

Tekniset tiedot
Uppouma:  9 581 t (standardi) 11 760 t (kuormattu)
Pituus:  187 m (kokonaispituus)
Leveys:  18,9 m
Syväys:  6,1 m
Koneteho:  100 000 hv
Nopeus:  34 solmua
Miehistöä:  640
Aseistus
Meritorjunta:  10 × OTO 152 mm/L53 M1929 -tykkiä OTO 8 × 100 mm/L47 M1927 -tykkiä kaksoistorneissa 6 × 533 mm torpedoputkea 4 × lentokonetta
Ilmatorjunta:  8 × 37 mm ilmatorjuntatykkiä kaksiputkisina asennuksina 4 × kaksipiippuista 13,2 mm ilmatorjuntakonekivääriä
Duca degli Abruzzi -luokka oli Italian kuninkaallisen laivaston kahden vuosina 1933-1937 valmistetun kevyen risteilijän muodostama alusluokka toisessa maailmansodassa. Noin vuosi edeltäneen Duca d'Aosta -luokan jälkeen tilattiin kaksi uutta alusta, joiden suunnitelmat olivat pääosin samat kuin edeltäjillään.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| RN Luigi di Savoia Duca degli Abruzzi | OTO, La Spezia | 28. joulukuuta 1933 | 21. huhtikuuta 1936 | 1. joulukuuta 1937 | poistettu palveluksesta 1. huhtikuuta 1961 |
| RN Giuseppe Garibaldi | Cantieri Riuniti dell'Adriatico, Trieste | joulukuu 1933 | 21. huhtikuuta 1936 | 20. joulukuuta 1937 | poistettu palveluksesta tammikuussa 1972 |
Edward Upward

Edward Upward
Edward Falaise Upward (9. syyskuuta 1903 Romford, Englanti – 13. helmikuuta 2009 Pontefract, Englanti) oli brittiläinen kirjailija. Upward opiskeli Repton Schoolissa, jossa hän tutustui Christopher Isherwoodiin. Hogarth Press julkaisi hänen ensimmäisen romaaninsa Journey to the Borderin vuonna 1938. Upward vietti 100-vuotissyntymäpäiväänsä syyskuussa 2003, ja vuonna 2005 Royal Society of Literature myönsi hänelle Benson-mitalin. Kirjailija eli 105-vuotiaaksi.
Teoksia

Kirjoja:
Journey to the Border (1938, muokattu 1994)
In the Thirties - vol. 1 of The Spiral Ascent (1962)
The Rotten Elements - vol. 2 of The Spiral Ascent (1969)
No Home but the Struggle - vol. 3 of The Spiral Ascent (1977)
Novellikokoelmia:
The Railway Accident and Other Stories (1969)
The Night Walk and Other Stories (1987)
The Mortmere Stories (1994, yhdessä Christopher Isherwoodin kanssa)
An Unmentionable Man (1994)
The Scenic Railway (1997)
The Coming Day and Other Stories (2000)
A Renegade in Springtime (2003)
Duca d’Aosta -luokka

| Duca d’Aosta -luokka |
| --- | --- |
 Neuvostoliiton laivaston Kerch (ex- RN Emanuele Filiberto Duca d’Aosta)

Tekniset tiedot
Uppouma:  8 450 t (standardi) 10 539 t (kuormattu)
Pituus:  186,9 m (kokonaispituus)
Leveys:  17,5 m
Syväys:  6,1 m
Koneteho:  110 000 hv
Nopeus:  36,5 solmua (69 km/h)
Miehistöä:  27 upseeria ja 551 miehistönjäsentä
Aseistus
Meritorjunta:  8 × OTO 152 mm/L53 M1929 -tykkiä kaksoistorneissa 6 × OTO 100 mm/L47 M1927 -tykkiä kaksoistorneissa 6 × 533 mm torpedoputkea 2 × CANT 25AR -lentokonetta
Ilmatorjunta:  8 × 37 mm ilmatorjuntatykkiä kaksiputkisina asennuksina 6 × kaksipiippuista 13,2 mm ilmatorjuntakonekivääriä
Duca d’Aosta -luokka oli Italian laivaston kahden vuosina 1932–1936 valmistetun kevyen risteilijän muodostama alusluokka toisessa maailmansodassa. Noin vuosi edeltäneen Montecuccoli-luokan jälkeen tilattiin kaksi uutta alusta, joiden suunnitelmat olivat pääosin samat kuin edeltäjillään.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| RN Emanuele Filiberto Duca d’Aosta | OTO, Livorno | 29. lokakuuta 1932 | 22. huhtikuuta 1934 | 13. heinäkuuta 1935 | Neuvostoliiton laivastolle 2. maaliskuuta 1949 |
| RN Eugenio di Savoia | Ansaldo, Genova | 6. heinäkuuta 1933 | 16. maaliskuuta 1935 | 16. tammikuuta 1936 | Kreikalle 1. heinäkuuta 1951 |
Eeva-Maria Heininen

Eeva-Maria Heininen (s. 21. marraskuuta 2003 Lieto) on suomalainen salibandyn pelaaja, pelipaikaltaan hyökkääjä.
Heininen on edustanut Naisten Salibandyliigassa eli nykyisessä F-liigassa turkulaista FBC Loistoa kausina 2019–2020 ja 2021–2022. Hän on pelannut liigassa näiden kahden kauden aikana 37 runkosarjaottelua, joissa hän on tehnyt 11 maalia ja antanut yhdeksän maalisyöttöä, sekä viisi pudotuspeliä, joissa hän on tehnyt yhden maalin ja saanut yhden syöttöpisteen. Heininen on FBC Loiston oma kasvatti.
Eeva-Maria Saari

Eeva-Maria Saari (s. 8. elokuuta 1979 Vantaa) on suomalainen entinen jalkapalloilija, nykyinen potkutekniikkavalmentaja ja yrittäjä.
Aiemmin Saari pelasi  muun muassa Helsingin Jalkapalloklubissa, Hongassa ja Puistolan Urheilijoissa sekä Ruotsissa Eskilstuna Unitedissa ja Hammarbyssä. Lisäksi hän pelasi Yhdysvalloissa Lindsey Wilson Collegen ja Lindenwood Universityn yliopistojoukkueissa. Saari voitti urallaan yhden Suomen-mestaruuden ja liigacupin HJK:ssa.
Nykyään hän valmentaa sekä junioripelaajia, että ammattilaispelaajia potkutekniikkavalmentajana Suomessa sekä Kataloniassa yrityksensä OrsaSportin kautta.
Dwayne

Dwayne (/ˈdweɪn/) on englanninkielinen miehen etunimi. Se on muunnelma englanninkielisestä nimestä Duane, joka puolestaan perustuu iirinkieliseen nimeen Dubhán.
Suomessa etunimi Dwayne on vuoteen 2023 mennessä annettu yhteensä alle 28 miehelle ja alle 20 naiselle.
Tunnettuja Dwayne-nimisiä

Dwayne Bowe (s. 1984), yhdysvaltalainen amerikkalaisen jalkapallon pelaaja
Dwayne Evans (s. 1958), yhdysvaltalainen pikajuoksija
Robert Dwayne Gruss (s. 1955), yhdysvaltalainen roomalaiskatolinen piispa
Dwayne Johnson (s. 1972), yhdysvaltalainen näyttelijä ja showpainija
Dwayne McDuffie (1962–2011), yhdysvaltalainen sarjakuva- ja televisiokäsikirjoittaja
Dwayne Roloson (s. 1969), kanadalainen jääkiekkomaalivahti
Dwayne Sandy (s. 1989), saintvincentiläinen jalkapallomaalivahti
Dwayne Schintzius (1968–2012), yhdysvaltalainen koripalloilija
Dorothy Janis

Dorothy Janis eli Dorothy Penelope Jones (19. helmikuuta 1910 Dallas, Teksas, Yhdysvallat – 10. maaliskuuta 2010) oli yhdysvaltalainen näyttelijä.
Janis tunnetaan lähinnä hänen muutamista rooleistaan mykkäelokuvissa. Hänen uransa näyttelijänä jäi varsin lyhyeksi, eikä hän ennättänyt esiintyä sen aikana kuin viidessä elokuvassa. Vetäydyttyään hän meni vuonna 1932 naimisiin muusikko Wayne Kingin kanssa. Avioliitto päättyi miehen kuolemaan 16. heinäkuuta 1985. Pari sai kaksi lasta.
Janis asui Arizonassa.
Tuotanto

Lännen hurjin huimapää (Kit Carson, 1928)
Fleetwing (1928)
Etelämeren laulu (The Pagan, 1929)
Erämaanlennätin (The Overland Telegraph, 1929)
Lummox (1930)
Eau Claire

Eau Claire voi tarkoittaa ainakin seuraavia:
Eau Claire, kylä Michiganin osavaltiossa Yhdysvalloissa
Eau Claire, kylä Pennsylvanian osavaltiossa Yhdysvalloissa
Eau Claire, kaupunki Wisconsinin osavaltiossa Yhdysvalloissa
Eau Clairen piirikunta Wisconsinissa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eau Claire”, voi hakea sivunnimihaulla, laajalla sivunnimihaulla tai tekstihaulla.
Ekhion

Ekhion (m.kreik. Ἐχίων, Ekhiōn, lat. Echion) voi viitata seuraaviin:
Kreikkalainen mytologia

Ekhion, spartti
Ekhion, Hermeen poika ja yksi argonauteista
Ekhion, Portheuksen poika, yksi kreikkalaisista sotureista, jotka taistelivat Troijan sodassa
Muita

Ekhion (toimi 352 eaa.), taidemaalari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ekhion”, voi hakea sivunnimihaulla, laajalla sivunnimihaulla tai tekstihaulla.
Eaton Power Quality

Eaton Power Quality on kansainvälisen Eaton Corporation -konsernin tytäryhtiö, joka valmistaa Suomessa katkeamattoman virransyötön varmistavia UPS-laitteita. Yhtiö toimi vuoteen 1996 saakka nimellä Fiskars Power Systems, jolloin emoyhtiö Fiskars myi sen Exide Electronicsille. UPS-liiketoiminnan noin 500 miljoonan markan liikevaihto oli tuolloin vajaa neljännes Fiskarsin koko liikevaihdosta.
Yhtiön Espoon Koskelossa sijaitsevassa tehtaassa on pari sataa työntekijää.
Eija-Irmeli Lahti

Eija-Irmeli Lahti (s. 1951 Lokalahti) on suomalainen entinen teatteriohjaaja. Hän jäi eläkkeelle Seinäjoen kaupunginteatterista vuonna 2017.
Lahden ura alkoi vuonna 1970 Ruotsissa, jolloin hän toimi tulkkiassistenttina Tukholman kaupunginteatterissa. Asuessaan Ruotsissa Lahti oli ainoa kaksikielinen kuuluttaja Ruotsin televisiossa ja ainoa Språka-ohjelman suomalainen juontaja.
Lahti on näytellyt uransa aikana lukuisissa näytelmissä, kuten Aleksis Kivi: Kihlaus (1980), Anton Tshehow: Kolme Sisarta (1994) ja Stone-Yeston: Titanic (2008).
Eigirdžiai

| Eigirdžiai |
| --- | --- |

 Eigirdžiai
 Koordinaatit: 56°0′29″N, 22°22′9″E 
Valtio:  Liettua
Lääni:  Telšiai
Kunnallispiiri:  Telšiai
Väkiluku (2011):  630
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Eigirdžiai on kaupunki Telšiain läänissä Liettuassa. Kaupungin asukasluku oli 630 vuonna 2011.
Emäseurakunta

Emäseurakunta eli emäkirkko on alkujaan tarkoittanut apostolin perustamaa seurakuntaa. Myöhemmin se on tarkoittanut seurakunta-alueen pääkirkkoa tai kantaseurakuntaa, johon on kuulunut lisäksi kappelikirkkoja ja kappeliseurakuntia.
Dragon Ball Z: Bardock – The Father of Goku

Dragon Ball Z: Bardock – The Father of Goku on Dragon Ball Z -tv spesiaali, joka kertoo Son Gokun isän Bardocin taistelusta Friezaa ja hänen joukkojansa vastaan.
Juoni

Bardockin paras ystävä Tora ja muut Bardockin joukosta kuolevat Friezan eliitin yllätyshyökkäyksessä. Bardock menehtyy Friezan tekemään Death Balliin, Bardock tuhoaa eliitin, joka ei edes hätkähtynyt Bardockin tekemästä Final Spirit Cannonista. Hän saa taistelussa kyvyn nähdä tulevaisuuteen, jota hän yrittää muuttaa, jottei Goku joutuisi taistelemaan Friezaa vastaan.
Dominik Lakatoš

| Dominik Lakatoš> Henkilötiedot |
| --- | --- |
Syntynyt: 8. huhtikuuta 1997 (ikä 27) Kolín, Tšekki
Kansalaisuus:   Tšekki
Jääkiekkoilija
Lempinimi:  Laky
Pelipaikka:  vasen laitahyökkääjä
Maila:  vasen
Pituus:  184 cm
Paino:  88 kg
Seura
Seura:  BK Mladá Boleslav
Sarja:  Tipsport extraliga
Pelaajaura
Pääsarjaura:  2015–
Aik. seurat:  HC Liberec (ČEL) HC Benátky nad Jizerou (Tšekki I) HC Zlín (ČEL) SaiPa (SML) HC Vítkovice (ČEL)
NHL-varaus:  157. varaus, 2017 New York Rangers
Dominik Lakatoš (s. 8. huhtikuuta 1997 Kolín, Tšekki) on tšekkiläinen jääkiekkoilija, joka pelaa Tšekin Extraligassa lainalla BK Mladá Boleslavissa HC Vítkovicesta. Hän on pelipaikaltaan oikea laitahyökkääjä, mutta hän osaa pelata myös keskellä.
Ura > Maajoukkueura

Lakatoš pelasi alle 20-vuotiaiden MM-kilpailuissa vuonna 2016. Hänet valittiin Valko-Venäjää vastaan pelatun alkulohkon ottelun päätteeksi Tšekin ottelun parhaaksi pelaajaksi. Vuoden 2017 Lakatošilta jäi väliin, kun hän mursi solisluunsa karvaustilanteessa harjoitusottelussa Kanadaa vastaan. Yhteensä Lakatoš on pelannut 18 nuorten ja kahdeksan poikien maaottelua.
Tšekin A-maajoukkueessa Lakatoš on pelannut neljä ottelua tehden yhden maalin. Hän teki A-maajoukkuedebyyttinsä Channel One Cupissa 17. joulukuuta 2020 Moskovan TsSKA Arenalla Suomea vastaan. Lakatoš merkittiin Tšekin nelosketjun oikeaan laitaan toisen debytantin, Adam Zbořilin sekä Patrik Zdráhalin viereen. Hän teki ottelussa myös ensimmäisen A-maajoukkuemaalinsa Zbořilin syötöstä.
Emäsvakio

Emäsvakio kertoo kuinka suuri osa emäksestä protolysoituu kyseisen emäksen vesiliuoksessa eli kuinka vahva emäs on. Emäsvakion symboli on  Kb ja se on protolyysireaktion tasapainovakio: B(aq) + H2O(l) ⇌ BH+(aq) + OH–(aq). Tämän reaktion tasapainovakio on
K={\frac {[{\mbox{B}}{\mbox{H}}^{+}][{\mbox{OH}}^{-}]}{[{\mbox{B}}][{\mbox{H}}_{2}{\mbox{O}}]}}. Kun tämä yhtälö kerrotaan puolittain [H2O]:lla saadaan:  K[{\mbox{H}}_{2}{\mbox{O}}]={\frac {[{\mbox{B}}{\mbox{H}}^{+}][{\mbox{OH}}^{-}]}{[{\mbox{B}}]}}=K_{b}
Usein on helpompi käyttää emäsvakion negatiivista kymmenkantaista logaritmia pKb .
Jos emäsvakio on < 1, sanotaan emäksen olevan heikko, muulloin emäs on vahva.
Emäsvakion yhteys happovakioon on laskennallisesti seuraavanlainen:
KbKa=Kw
tässä Kw on veden ionitulo ja Kaemäksen vastinhapon happovakio.
Dragon Ball GT: A Hero's Legacy

Dragon Ball GT: A Hero's Legacy (suom. Sankarin perintö) on viimeinen Dragon Ball -tv spesiaali. Elokuvassa seikkailevat Son Goku Jr. ja Pan ystävineen.
Juoni

Panista on tullut vanha ja heikko ja hän on kuolemassa. Goku Jr. lähtee etsimään oikean Gokun ensimmäistä kotia Maassa ja aikoo toivoa neljän tähden lohikäärmekuulalla Panin terveemmäksi. Guglo on päävihollinen. Elokuvan alussa Goku Jr. on pelkuri, mutta elokuvan lopussa hänestä tulee urhea soturi, niin kuin esi-isästään Son Gokusta.
Donkey Ride

| Donkey Ride> Tiedot |
| --- | --- |
Toiminnassa:  2008–
Tyylilaji:  kristillinen rock, gospel
Kotipaikka:  Suomi
Laulukieli:  englanti
Jäsenet:  Tero, Laulu   Eero, kitara   Juho, Kitara   Jukka, Rummut   Mikael, Basso  
Infobox OKNimi-testi OK: 
Donkey Ride on suomalainen vuonna 2008 perustettu kristillinen rockyhtye. Yhtyeen musiikki on rock-painotteista, ja sen sanoitukset ovat evankelioivia. Yhtyeen tavoitteena on viedä kristinuskon sanomaa Jeesuksesta omalla tyylillään.
Donkey Ride voitti keväällä 2009 järjestetyn SM-Gospel -kilpailun. Yhtyeen ensimmäinen pitkäsoitto julkaistiin 4. syyskuuta 2010.
Kokoonpano

Tero - laulu
Eero - kitara
Juho - kitara
Jukka - rummut
Mikael - basso
Diskografia

Donkey Ride (2009)
JWTMH (2010)
Aiheesta muualla

Donkey Ride MySpace-sivustolla
Haastattelu Samaria.fi-sivustolla[vanhentunut linkki]
Dragon Ball Super

Dragon Ball Super (jap. Hailburn: Doragon Bōru Sūpā) on vuonna 2015 alkanut japanilainen anime-tv-sarja, jonka on tuottanut Toei Animation. Sen juonen on kirjoittanut Dragon Ball -tuotemerkin luoja Akira Toriyama, kun taas yksittäisien jaksojen takana ovat eri käsikirjoittajat. Se on myös mangasarja, jota Toyotaro piirsi Shueishan shōnen-manga-lehteen nimeltä V Jump. Anime on jatkoa Toriyaman alkuperäiselle Dragon Ball -mangalle ja Dragon Ball Z -tuoteryhmälle 18 vuoden tauon jälkeen.
Dragon Ball Super seuraa päähenkilö Gokun seikkailuja sen jälkeen, kun hän kukisti Majin Buun ja toi rauhan maahan. Goku kohtaa paljon häntä voimakkaampia olentoja ja saavuttaa jumalan voiman. Hän puolustaa maata tuhoisia jumalia vastaan ​​ja matkustaa muihin universumeihin kohdatakseen voimakkaampia vastustajia ja oppii samalla käyttämään uusia voimiaan.[lähde? ]
Tarinat

| Tarinan nimi | Tarinan nimi | Tarinan nimi | Episodit> kesto | Episodit> määrä | Alku | Loppu |
| --- | --- | --- | --- | --- | --- | --- |
|  | 1 | God Of Destruction Beerus | 1-14 | 14 | 5. heinäkuuta 2015 | 11. lokakuuta 2015 |
|  | 2 | Golden Frieza | 15-27 | 13 | 18. lokakuuta 2015 | 17. tammikuuta 2016 |
|  | 3 | Universe 6 | 28-46 | 19 | 24. tammikuuta 2016 | 5. kesäkuuta 2016 |
|  | 4 | Future Trunks | 47-76 | 30 | 12. kesäkuuta 2016 | 29. tammikuuta 2017 |
|  | 5 | Universe Survival | 77-131 | 55 | 5. helmikuuta 2017 | 25. maaliskuuta 2018 |
Eero Kytölä

| Eero Kytölä> Henkilötiedot |
| --- | --- |
Koko nimi:  Eero Ilmari Kytölä
Syntynyt: 10. elokuuta 1962 Helsinki
Ammatti:  juoksija
Eero Ilmari Kytölä (s. 10. elokuuta 1962 Helsinki) on suomalainen entinen keski- ja pikamatkojen juoksija.
Kytölä voitti 1 500 metrin juoksun Suomen mestaruuden vuonna 1985 ajalla 3.42,99 . 800 metrillä hän oli hopealla vuosina 1985 ja 1986 sekä pronssilla vuonna 1983. Hallissa hän saavutti SM-hopeaa 800 metrillä vuonna 1985.
Kytölä juoksi 800 metrillä Berliinissä 23. elokuuta 1985 ajan 1.46,44, jolla hän on matkan yhdeksänneksi nopein suomalaisjuoksija . Seuratasolla hän edusti Helsingin Kisa-Veikkoja.
Eino Virtanen

Eino Virtanen voi tarkoittaa:
Eino Virtanen (1908–1980), painija ja olympiamitalisti
Eino Virtanen (1925–1999), laulaja, säveltäjä ja trumpetisti
Eino Virtanen (1914–1966), jalkapalloilija ja jääpalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Eino Virtanen”, voi hakea sivunnimihaulla, laajalla sivunnimihaulla tai tekstihaulla.
Forshagan kunta

| Forshagan kunta |
| --- | --- |
 vaakuna

Valtio:   Ruotsi
Lääni:  Värmlannin lääni
Maakunta:  Värmlanti
Keskustaajama:  Forshaga
Kuntakoodi:  1763
Pinta-ala  ():  
 – Maa:  348,16 km²
Väkiluku (31.12.2020)  ():  11 524
 – Väestötiheys:  33,1 as./km²
 
 www.forshaga.se 
Infobox OKVirheellinen NIMI-arvo: 
Forshagan kunnan alueella sijainneet pitäjät.
Forshagan kunta (ruots. Forshaga kommun) on Värmlannin läänissä sijaitseva Ruotsin kunta. Maakuntajaossa se kuuluu Värmlantiin. Kunnan keskustaajama on Forshaga.
Kunnan maapinta-ala on 348,16 neliökilometriä (1.1.2016) ja asukasluku 11 524 henkeä (31.12.2020).
Vuonna 2007 kunnassa oli 29,46 km² peltoa, joten saman ajankohdan maapinta-alaan vertaamalla saadaan peltojen osuudeksi 8,4 prosenttia kunnan maapinta-alasta.
Kuntajaon kehitys

Gravan maalaiskuntaan perustettiin Forshagan taajaväkinen yhdyskunta vuonna 1907. Vuonna 1944 osa maalaiskunnasta erotettiin Forshagan kauppalaksi, jolloin taajaväkinen yhdyskunta lakkautettiin. Loppuosa Gravan maalaiskunnasta liitettiin vuonna 1971 Karlstadin kuntaan.
Nedre Ullerudin maalaiskuntaan perustettiin vuonna 1944 Dejen taajaväkinen yhdyskunta. Vuoden 1952 kuntauudistuksessa muodostettiin Ullerudin "suurkunta" yhdistämällä aiemmat Nedre Ullerudin ja Övre Ullerudin maalaiskunnat. Dejen taajaväkinen yhdyskunta lakkautettiin vuonna 1957.
Vuoden 1971 kuntauudistuksessa Forshagan kauppala muutettiin Forshagan kunnaksi. Kunta sai nykyiset rajansa vuonna 1974, kun Ullerudin kunta liitettiin siihen.
Väestönkehitys

| Forshagan kunnan väestönkehitys 1950–2020 |
| --- | --- | --- | --- | --- |
| Vuosi |  |  | Asukkaita |  |
| 1950 | 1950 |    | 9 850 | 9 850 |
| 1955 | 1955 |    | 9 886 | 9 886 |
| 1960 | 1960 |    | 9 938 | 9 938 |
| 1965 | 1965 |    | 9 496 | 9 496 |
| 1970 | 1970 |    | 9 490 | 9 490 |
| 1975 | 1975 |    | 11 224 | 11 224 |
| 1980 | 1980 |    | 12 019 | 12 019 |
| 1985 | 1985 |    | 11 583 | 11 583 |
| 1990 | 1990 |    | 11 913 | 11 913 |
| 1995 | 1995 |    | 12 001 | 12 001 |
| 2000 | 2000 |    | 11 589 | 11 589 |
| 2005 | 2005 |    | 11 515 | 11 515 |
| 2010 | 2010 |    | 11 266 | 11 266 |
| 2015 | 2015 |    | 11 379 | 11 379 |
| 2020 | 2020 |    | 11 524 | 11 524 |
Lähde: Statistiska centralbyrån (SCB).
Kunnan väestö taustan mukaan on esitetty seuraavassa taulukossa.
| Tausta | Tarkempi jaottelu | Henkilöä (31> 12.2015) |  % |
| --- | --- | --- | --- |
| Ulkomaalaistaustaiset | Ulkomailla syntyneet | 905 | 8,0 |
| Ulkomaalaistaustaiset | Ruotsissa syntyneet, joiden molemmat vanhemmat syntyneet ulkomailla | 143 | 1,3 |
| Ruotsalaistaustaiset | Ruotsissa syntyneet, joiden vanhemmista toinen syntynyt Ruotsissa ja toinen ulkomailla | 683 | 6,0 |
| Ruotsalaistaustaiset | Ruotsissa syntyneet, joiden molemmat vanhemmat syntyneet Ruotsissa | 9 648 | 84,8 |
Hieman vanhempien vuoden 2009 lopun tietojen mukaan kunnassa asui 85 Suomessa syntynyttä, mikä vastasi 0,7 prosenttia kunnan väestöstä.
Vielä vanhempien vuoden 1984 lopun tietojen mukaan 3,6 prosenttia kunnan asukkaista oli ulkomailla syntyneitä. Tuolloin kunnassa asui 110 Suomessa syntynyttä, mikä vastasi 0,9 prosenttia kunnan väestöstä.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 176 792 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 41 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
0–17-vuotiaat: 21,2 %
18–64-vuotiaat: 57,3 %
65 vuotta täyttäneet: 21,5 %